遺傳度

遺傳度係遺傳學同心理學等領域上常用嘅一個指標，用嚟量度一個表現型特徵有幾受遺傳因素影響。遺傳度研究問嘅問題如下：

遺傳度數值會喺 0 同 1 之間。遺傳度接近 0 就表示個體喺呢個特徵上嘅差異近乎完全係由環境因素而起嘅；而遺傳度接近 1 就表示個體喺呢個特徵上嘅差異近乎完全係由遺傳因素決定嘅，後者嘅例子有多種嘅遺傳病。而好多行為同心理上嘅特徵都會一定程度上受遺傳因素影響，例如大人嘅智商嘅遺傳度估計超過 60% ，噉係因為遺傳因素可以影響腦各部份嘅結構同特性，而腦嘅結構同特性就會影響行為。

研究 

遺傳度可以靠研究孖胎嚟估計：一對同卵孖胎喺遺傳上近乎完全一樣，而一對異卵孖胎喺遺傳上平均會有 50% 一樣；如果有一個特徵，同卵性孖胎喺呢個特徵上嘅差異細過異卵性孖胎嘅，就表示呢個特徵會受遺傳因素影響。於是研究者就可以靠研究孖胎嚟估計一個特徵嘅遺傳度。

先天定後天
遺傳學
進化

參考 
Lynch M, Walsh B (1998). Genetics and analysis of quantitative traits. Sunderland, Mass.: Sinauer Assoc. ISBN 978-0-87893-481-2.
Johnson W, Penke L, Spinath FM (2011). "Understanding Heritability: What it is and What it is Not". European Journal of Personality. 25 (4): 287–294. doi:10.1002/per.835. ISSN 0890-2070.

攷

拎 
Stanford Encyclopedia of Philosophy entry on Heredity and Heritability.
Quantitative Genetics Resources website, including the two volume book by Lynch and Walsh. Free access.

遺傳學